Grundig

Ła Grundig AG ła ze na azienda todesca de ełetrònega de consumo, controłada da ła holding turca Koç Holding.

 Istòria 

Fondada inte'l 1945 a Norinberga da Max Grundig, ła sosietà ła ze stà senpre inte el gotha de'l panorama ełetrònego mondiałe. El ze stà el pì inportante produtor eoropeo de radio e tełevizori, insenbre a Philips. Inte i ani 2000 ła ga perdesto numaroze cuote de marcà, a cauza de ła concorenza aziatega e dei alti costi de produsion, fin a ła cesasion formałe de l'atività inte'l 2004 de ła Grundig AG. Drioman dopo che ła xe stà zmenbrà in pluzore sosietà ed aver canbià ła propia razon sosiałe in Grundig Intermedia GmbH ła ze deventada de propietà de ła turca Koç Holding, inisialmente in partesipasion paritètega co l'ingleze Alba plc. Inte'l 2007 ła Koç ła ga rełevà el 100% de ła Grundig Multimedia BV, azienda todesca che ła ga sede inte i Paezi Basi soło par comodità e che ła detien a só volta ła Grundig Intermedia GmbH.
Grundig & Wurzer
L'istòria de l'azienda ła scominsia inte'l 1930, co'l negosio de radio Fürth, Grundig & Wurzer (RVF). Dopo ła segonda guera mondiałe, Max Grundig el gavea capìo łe potensiałità de'l mercà todesco de łe radio, e inte'l 1947 ła ne produse un kit, mentre che i ze stà verti un stabiłimento e un sentro oparativo a Fürth. Inte'l 1951 ze stà fabregà i primi tełevizori, e drioman ze stà verzeste nove divizion a Norinberga, Francoforte e Karlsruhe. Inte'l 1960 a Belfast, inte l'Irlanda de'l Nord, ła Grundig ła ga costruìo i primi rejistradori a nastri de cuałità profesionałe.


Daspò ła trasformasion de l'azienda da sosietà a responsabiłità łimitada (GmbH) in società per azioni (Sosietà par asion) (AG), avenjesta inte'l 1972, ła Philips ła ga inisià a rełevarne łe cuote, fin a controłarla inte'l 1993. Sincue ani drioman, ła Grundig ła ghe ze stà vendesta a un consorsio  bavareze, a cauza dei scarsi ùtiłi soto ła Philips.
El consorsio el jera ła BEB, Bayerische Elektronik-Beteiligungs GmbH & Co. KG, co asionisti Kathrein, Bayerische Landesbank Girozentrale, Bayerischer Sparkassen- und Giroverband, Hypovereinsbank e ła Bayerischen Landesbank für Aufbaufinanzierung.

Inte'l zunjo de'l 2000 ła sosietà ła ga trasferìo el propio cuartier zenerałe a Norinberga, e un ano drio l'a rejistrà na perdita de 1,281 miłiardi de euro. Inte l'autun de'l 2002 łe banche no łe ga pì erogà prestìi a ła Grundig, che cusì l'ano sucesivo ła ga dichiarà bancarota e ła ga vendesto ła divizion dei inpianti satełitari a ła Thomson. Inte'l 2004 ła britànega Alba plc e ła turca Beko, sosietà de ła Koç Holding ła rełevava ła Grundig Home InterMedia System, ła divizion de l'ełetrònega de consumo.

Inte'l 2007 l'Alba ła ghe ga vendesto ła propia cuota a ła BekoBritish Retailer Alba Sells Stake in Grundig,  Appliance Magazine, Los Angeles, CA, 12-19-2007 .Accessed:11-10-2008., ma ła sèita prodùzer radio e tv co marca Grundig par i mercài inglezi (fin a'l 2012) ed austrałian (fin al 2012).

Inte i Stati Unii i prodoti Grundig i ze costruìi so łisensa da ła Eton Corporation (za Lextronix), co baze a Palo Alto. In Spanja ła Grupo Vitelcom ła produxe invese tełefoni cełułari soto ła marca Grundig mobile, mentre ła Delphi ła produze co l'istesa marca algune autoradio.

 Prodoti 
I prodoti Grundig i ze da senpre paramenti radio ed ełetrònega de consumo: Radio, Tełevizori, Rezistradori audio, Videorezistradori, HiFi, Autoradio ma anca sistemi de seguresa, de mezùra, resevidori satełitari.

Notasion

Categoria:Aziende de ełetrònega